দেশি অজগর
দেশি অজগর বা ময়াল সাপ বা ভারতীয় অজগর পাইথনিডির একটি দীর্ঘ এবং বিষহীন প্রজাতির সাপ। এটি দক্ষিণ এশিয়ার ও দক্ষিণপূর্ব এশিয়ার ক্রান্তীয় ও উপক্রান্তীয় অঞ্চলে পাওয়া যায়। এর বৈজ্ঞানিক নাম Python molurus। এর অন্যান্য নাম কালো লেজী অজগর, " ইন্ডিয়ান রক পাইথন " এবং " এশিয়ান রক পাইথন "। এটি বর্মী অজগরের চেয়ে হালকা রঙের হয়ে থাকে এবং এর দৈর্ঘ্য প্রায় ৩ মিটারের (৯.৮ ফুট) মতো হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।